14/06/2018 | Administración LocalMunicipal
Touro
Publicación da aprobación definitiva do Plan parcial do S04, promovido por Queizuar, S. L.

ANUNCIO APROBACIÓN DEFINITIVA DO PLAN PARCIAL S-04 PROMOVIDO POR QUEIZUAR, S. L. O Pleno do Concello, en sesión de 22 de maio de 2018, adoptou o acordo seguinte: “Primeiro. –Aprobar definitivamente o Plan parcial do S-04 do PXOM do Concello de Touro, promovido por Queizuar, S. L., onde se incorporan as determinacións propostas pola Declaración ambiental estratéxica formulada pola Dirección Xeral de Calidade Ambiental e Cambio Climático. Segundo. –Publicar no DOG o presente acordo nos termos establecidos no artigo 82.2 da Lei 2/2016 do 10 de febreiro do Solo de Galicia. Terceiro. –Publicar no BOP o documento que conteña a normativa e a as ordenanzas relativas o Plan aprobado definitivamente. Cuarto. –Remitir os órganos competentes da Xunta de Galicia, os documentos do Plan definitivamente aprobado os efectos que legalmente correspondan.” Conforme ao establecido no artigo 82.3 da Lei do solo de Galicia, publícase a normativa e ordenanzas polas que se rexe o Plan: “NORMATIVA E ORDENANZAS ÍNDICE 0.–ANTECEDENTES 1.–DESCRICIÓN DE ZONAS 2.–CONDICIÓNS XERAIS DE USO 2.1.–USO INDUSTRIAL: 2.2.–USO TERCIARIO: 2.3.–USO EQUIPAMENTO: 3.–CONDICIÓNS XERAIS DE PARCELACIÓN 4.–CONDICIÓNS XERAIS DE POSICIÓN 5.–CONDICIÓNS XERAIS DE VOLUME 6.–CONDICIÓNS XERAIS DE URBANIZACIÓN 6.1.–CONDICIÓNS DO PROXECTO DE URBANIZACIÓN 6.2.–REDE DE ABASTECEMENTO DE AUGA 6.3.–REDE DE SANEAMENTO 6.4.–REDE DE SUBMINISTRO DE ENERXÍA ELÉCTRICA 6.5.–REDE DE ALUMEADO PÚBLICO 6.6.–CONSERVACIÓN DA URBANIZACIÓN 6.7.–PROGRAMA DE XESTIÓN DE RESIDUOS 7.–CONDICIÓNS HIXIÉNICAS E DE SEGURIDADE 7.1.–EMISIÓNS GASOSAS 7.2.–ABASTECEMENTO DE AUGA 7.3.–AUGAS RESIDUAIS 7.4.–NIVEIS SONOROS E VIBRACIÓNS 7.5.–EFICIENCIA ENERXÉTICA DAS CONSTRUCIÓNS 7.6.–DEBER DE CONSERVACIÓN 7.7.–CONDICIÓNS DE SEGURIDADE 8.–ORDENANZAS 8.1.–ORDENANZA 1: USO INDUSTRIAL. MAZÁS M1 8.2.–ORDENANZA 2: EQUIPAMENTO (EQL-1) 8.3.–ORDENANZA 3: ZONA DE SERVIZOS URBANÍSTICOS (SRL-1 e SRL-2) 8.4.–ORDENANZA 4: ZONA VERDE (ZVL-1 e ZVL-2) 8.5.–ORDENANZA 5: ZONA VERDE PRIVADA (ZLP-1) 8.6.–ORDENANZA 6: ZONA DE VIARIO (VR-1 e VR-2) 8.7.–ORDENANZA 7: ZONA DE APARCAMENTO (AP-1) 0.–ANTECEDENTES. Neste documento de Plan Parcial faise unha zonificación de todo o sector diferenciando non soamente os usos, se non tamén á tipoloxía das naves en función do seu tamaño e orientación. A seguir desenvólvense as ordenanzas a aplicar ós diferentes usos que deberán regular toda a actuación no ámbito.1.–DESCRICIÓN DE ZONAS. No Plan de Plan parcial do S-04 de do PXOM de Touro preveuse a seguinte disposición de seguintes zonas:  Zona de uso industrial. Mazá M1  Zona de Equipamento: EQL-1  Zona de servizos urbanísticos: SRL-1 e SRL-2  Zona Verde pública: ZVL-1 e ZVL-2.  Zona verde privada: ZVP-1  Zona de viario rodado: VR-1 e VR-2.  Zona de aparcamento: AP-1.2.–CONDICIÓNS XERAIS DE USO. Son as condicións que regulan as diferentes utilizacións dos terreos e edificacións segundo a actividade que se produzan sobre eles. No referente á regulamentación de usos o Plan Parcial aterase ó indicado no seu propio articulado, no PXOM e ó establecido no RLSG, prevalecendo as regras de interpretación expostas na lexislación vixente. Os usos divídense en permitidos e compatibles en base á adecuación a cada sector de solo, ós fins da ordenación e á compatibilidade dos usos entre si. A compatibilidade de uso establécese en cada ordenanza. Os usos que se definen a continuación como permitidos encaixan e pormenorizan o uso “INDUSTRIAL” designado como global no PXOM de Touro: 2.1.–USO INDUSTRIAL: 1.–Definición e clasificación: Enténdese nestas Normas por uso industrial o correspondente os edificios ou Iocais dedicados ó conxunto de operacións que se executen para a obtención e transformación de primeiras materias, a súa posterior transformación, o seu envasado, almacenaxe, distribución e reparación. Inclúense na definición deste uso as actividades de artesanía así como as actividades de almacenaxe e distribución de produtos e da venda ó por maior. Inclúe en consecuencia as seguintes actividades: – Produción, que comprende aquelas actividades o obxecto principal das cales é a obtención de produtos por procesos transformadores, e inclúe funcións técnicas e económicas, especialmente ligadas á función principal, tales como a reparación, garda ou depósitos de medios de produción e materias primas, así como a almacenaxe de produtos acabados para o seu subministro a maioristas, instaladores, fabricantes. Inclúense neste uso as actividades de investigación aplicada comprendendo laboratorios, centros informáticos, complementarios e de servizo as empresas. – Almacenaxe e comercio maiorista, que comprende aquelas actividades independentes cuxo obxecto principal é o depósito, garda ou almacenaxe de bens e produtos, así como os funcións de almacenaxe e distribución de mercancías propias de comercio maiorista. Así mesmo inclúense aquí outras funcións de depósito, garda ou almacenaxe ligadas a actividades principais de industria, comercio minorista, transporte ou outros servizos de uso terciario, que requiran espazo adecuado separado das funcións básicas de produción, oficina ou despachos ó público. – Reparación e tratamento de produtos; comprende aquelas actividades a función principal das cales é reparar ou tratar obxectos co fin de restauralos ou modificalos, pero sen que perdan a súa natureza inicial. – Uso de garaxe-aparcadoiro e servizo de automóbil, garda e estacionamento habitual de vehículos ou maquinaria, así como o seu mantemento. Os establecementos destinados a produción, en función dos produtos que neles se obteñan, manipulen ou almacenen clasifícanse nos seguintes grupos: Grupo 1.º Industrias da construción: talleres de pintura e decoración; escultura, cantería e pulido de pedras artificiais; vidrería e en xeral, os dedicados á preparación de materiais pétreos, naturais ou artificiais, cerámicos, vidros, áridos e aglomerantes, etc. Grupo 2.º Industria electromecánicas: talleres de ferraxería, fontanería, latón, broncistas, praterías, fabricación de camas e mobles metálicos, carpintería metálica, xoguetería, óptica, mecánica de precisión e electrotécnica; reparacións electromecánicas, reparación de automóbiles ou anexos ás instalacións de transportes urbanos; fabricación de instrumentos de música, etc. Grupo 3.º Industrias da madeira e o moble: talleres de carpintería, tapicería, decorado e acabado de mobles onde a materia principal sexa a madeira; xoguetería non mecánica; instrumentos de música con caixa de madeira e os seus derivados; fabricación e preparación de embalaxes e de pasta de madeira, produtos sintéticos, celuloide, pasta de papel e cartón, etc. Grupo 4.º Industrias químicas: talleres e laboratorios de preparación de produtos químicos en xeral; tratamentos químicos de produtos de calquera clase, incluso de peles e o seu curtido; produtos e especialidades farmacéuticas, produtos de perfumería e limpeza e fabricación de vidros, esmaltes, pinturas, lacas e vernices, etc. Grupo 5.º Industrias téxtiles e do vestido: talleres de confección e adorno de roupas de todas clases; sombreirería, zapatería e luvas; albardaría; reparación, acabado, tinxidura e limpeza de roupas; confección de adornos, xoiería e bixutería e talleres de fiado, tecidos, encaixes, incluso tinxidura, apresto e acabado dos mesmos, etc. Grupo 6.º Industrias da alimentación: tafonas, fornos de confeitería, galletas, etc.; preparación refino e cortado de azucre; torrefacción de graos de café, cebada, chicoria, cacao e moído e envase destes produtos; establecementos de frituras de produtos vexetais e animais, preparación e envase de leite e produtos lácteos; matanza de animais de curral e gando; preparación de conservas a base de carne e peixe; preparación de conservas vexetais, produtos alimenticios de todo tipo, produtos alimenticios elaborados a base de residuos de matadoiro; preparación e envase de bebidas, fábricas de xeo, xeaderías e instalacións frigoríficas de conservación; fábricas de cervexa e fariñas, etc. Grupo 7.º Industrias gráficas de elaboración de papel e cartón e da comunicación: talleres de imprenta e impresión, litografía, encadernación e artes gráficas en xeral; de cortado, dobrado, engomado de obxectos de papel e cartón con impresión ou sen ela; de gravado e fabricación de rótulos esmaltados; talleres e laboratorios de fotografía e artes fotomecánicas, industria de comunicación, revelado, copiado e montaxe de películas, estudios de dobraxe e sonorización, estudios de radio e televisión, edición de publicacións periódicas, etc. Grupo 8.º Instalación dos servizos de distribución de enerxía eléctrica, auga e limpeza: estacións de xeración, transporte, transformación e distribución de enerxía eléctrica; instalacións de elevación, condución, distribución e depuración de augas; limpeza, desinfección, destrución ou aproveitamento de produtos residuais urbanos, etc. Grupo 9.º Industrias do metal e construción de material móbil: construción automóbil, transformados metálicos e construción de maquinaria pesada. Grupo 10.º Industrias e almacéns agropecuarios: serradoiros e almacéns de madeira en bruto, almacéns de pensos, de produtos agrícolas e de maquinaria agropecuaria. Grupo 11.º Industrias de almacenamento, tratamento, reciclado e valorización de residuos industriais. Molestia, nocividade, insalubridade e perigo. As actividades rexeranse polo disposto na Lei 9/2013 e 19 de decembro, do emprendemento e da competitividade económica de Galicia e regulamento que a desenvolve. Ademais de cumprir as condicións de edificación, os locais industriais instalaranse de forma que permitan previr os sinistros, combatelos e evitar a súa propagación. As actividades perigosas, en calquera caso, deberán respectar as normas específicas de aplicación xeral ditadas para cada produto polo organismo competente. Correspóndelle ao Concello a facultade de concesión de licencias para a instalación, apertura e funcionamento de calquera clase de industria así como a comprobación e vixilancia do cumprimento da normativa vixente. Os espazos industriais nos que traballen máis de 50 traballadores consideraranse edificios de uso público, séndolles de aplicación as disposicións sobre accesibilidade e supresión de barreiras arquitectónicas. Asegurarase o establecemento de medidas correctoras segundo o establecido na Lei 1/1995 de Protección Medio Ambiental de Galicia.2.–Condicións de funcionamento das actividades industriais: 2.1. Como norma xeral non poderá utilizarse ou ocuparse con usos industriais ningún solo ou edificio que produza algún dos seguintes efectos: ruído, vibracións, olores, po, fume, sucidade ou outra forma de contaminación, perturbacións de carácter eléctrico ou doutro tipo, perigos especiais de incendio, perigo de explosión, e en xeral calquera tipo de molestia, nocividade, insalubridade ou perigo en grao tal que afecte negativamente ó medio ambiente, ós demais sectores urbanos e ós predios situados nos seus lindes, ou impida a localización dun calquera dos demais usos permitidos por estas Normas.2.2. Os lugares de observación onde se determinarán as condicións de funcionamento de cada actividade serán os seguintes: 1.º) No punto ou puntos onde os efectos sexan máis aparentes nos casos de fumes, po, residuos ou calquera outra forma de contaminación e perturbacións eléctricas ou radioactivas. No punto ou puntos onde se poidan orixinar en caso de perigo especial de incendio e de perigo de explosión.2.º) Nos límites exteriores da liña do solar ou parcela ou do muro pertencente ós veciños inmediatos, nos casos en que se orixinen molestias por ruídos, vibracións, deslumbramentos, olores ou similares.2.3. Condicións de seguridade das instalacións industriais.1.º) Os edificios ou establecementos de uso industrial ou de almacenamento, que estean localizados en edificios destinados exclusivamente a estes usos rexeranse por este artigo en defecto dunha normativa específica, e polo establecido na lexislación vixente en materia de seguridade industrial. Os bloques representativos, separados da nave industrial ou debidamente compartimentados con respecto a ela, que non se dediquen a procesos de fabricación, rexeranse igualmente polo disposto no Código Técnico da Edificación.2.º) Calquera instalación industrial que se constrúa deberá dispor, polo menos nunha das súas fachadas e ó longo da mesma, dunha franxa de espazo exterior ata onde sexa posible o acceso dos vehículos do Servizo de Extinción de Incendios. Tal espazo deberá cumpri-las seguintes condicións: a) A súa anchura mínima será de 5 metros e deberá permiti-lo estacionamento dos citados vehículos a distancia non maior de 10 metros da fachada do edificio. b) En calquera caso, a distancia entre o dito espazo e algún dos accesos ó edificio non será superior a 30 metros. c) A súa capacidade portante será necesaria para resistir unha sobrecarga de uso de 2.000 Kp/m 2. d) Manterase libre de bancos, árbores, xardíns, luminarias, marcos ou outros obstáculos fixos, que impidan o acceso ós vehículos citados anteriormente.3.º) As industrias e almacenaxes clasificaranse de acordo co nivel de risco intrínseco das súas instalacións e, en función da carga de fogo ponderada.4.º) Os edificios destinados a industrias ou almacéns haberán de estar illados dos edificios colindantes en función do seu nivel de risco intrínseco por unha separación ou por un muro cortafogos.5.º) Evacuación. Os valores de densidade de ocupación que se establecen a continuación aplicaranse á superficie construída do edificio, excepto á dos recintos e as zonas de densidade elevada e as zonas de ocupación nula, considerando como tal as accesibles unicamente a efectos de reparación ou mantemento: a) Unha persoa por cada 40 m 2 en industria. b) Unha persoa por cada 100 m 2 en almacéns. Unicamente se considerarán como saídas: a) As portas ou aberturas que dean directamente á vía pública ou a espazos exteriores comunicados con esta. b) As escaleiras protexidas ou especialmente protexidas -incluídas as escaleiras exteriores-. Tamén se poderán considera-las escaleiras non protexidas nas entreplantas ou en primeiro piso cando a altura de evacuación sexa inferior a 5 metros. c) As ramplas protexidas ou especialmente protexidas de pendentes inferior a 12%. Os percorridos de evacuación non superarán en planta baixa os 50 metros e en planta de soto os 25 metros. Se a altura de evacuación dunha planta é superior a 7,5 metros, ou de 2 metros en sentido ascendente se a súa ocupación é superior a 5 persoas, existirán polo menos dúas saídas de planta que non conduzan á mesma escaleira, excepto nas plantas de superficie inferior a 200 m 2. Exceptúase esta prescrición nas plantas en que a ocupación sexa nula.6.º) As plantas ou almacéns de nivel de risco intrínseco alto disporán dun plan de emerxencia redactado conforme ó manual de autoprotección vixente.7.º) Instalación de protección contraincendios: a) Iluminación de emerxencia e sinalización. Tódalas vías de evacuación disporán de iluminación de emerxencia, cunha intensidade mínima de 3 lux nos eixes dos pasos. Os percorridos de evacuación e as saídas disporán de sinalización. b) Extintor móbil. Disporase dun extintor móbil por cada 300 m 2 de superficie construída. c) Columna seca. Estarán dotadas de columna seca tódalas escaleiras de altura de evacuación maior de 24 metros. Tamén será preceptivo para as plantas subterráneas cando non haxa máis de tres. d) Abastecemento de auga contra incendios. Os establecementos de nivel de risco intrínseco alto ou medio haberán de dotarse dun dispositivo que garanta o subministro de auga durante unha hora ás diferentes instalacións de protección contraincendios de que dispoña o edificio ou establecemento. e) Boca de incendio equipada. Tódolos establecementos industriais estarán dotados como mínimo dunha boca de incendio equipada por cada 2.000 m 3 edificados, debendo contar cada establecemento cunha como mínimo. Para os casos de nivel de risco alto ou medio poderá esixirse un maior número de B. I. E. ou medidas complementarias. f) Instalación de detección e alarma. Esta instalación será esixible ós establecementos de nivel de risco intrínseco alto, excepto nas zonas protexidas por unha instalación de extinción automática de incendios. g) Instalación de extinción automática de incendios. Disporán desta instalación as zonas ou locais de carga de fogo ponderada superior a 1.600 Mcal/ m 2. h) Hidrante de incendios. Tódolos establecementos de nivel intrínseco alto ou medio, en todo caso e aqueles de nivel intrínseco baixo con superficie construída superior a 1.000 m 2 disporán dun hidrante de incendios por cada 5.000 m 2 ou fracción de superficie construída, situado como máximo a 100 metros de calquera punto da fachada accesible ós vehículos do Servizo de Extinción de Incendios e Salvamento. Este hidrante debe estar situado nun punto de fácil accesibilidade e estará dotado de presión e caudal acorde á normativa contraincendios. i) Non obstante, poderán esixirse maiores medidas de protección contraincendios que as indicadas nos apartados anteriores naqueles casos en que a perigosidade así o requira.2.4. Os establecementos deberán evitar ou limitar os efectos que se relacionan, por debaixo dos límites máximos de funcionamento que se establecen a continuación: 1.º) Incendio e explosión. Tódalas actividades que, no seu proceso de produción ou almacenaxe, inclúan “inflamables” e “materias explosivas”, instalaranse cos sistemas de seguridade axeitados, que eviten a posibilidade de incendio e explosión, así como cos sistemas adecuados (tanto en equipo como en ferramenta) necesarios para combatelos en casos fortuítos. Baixo ningún concepto poderán queimarse materiais ou desperdicios ó aire libre. As instalacións da actividade e dos seus diferentes elementos deberán cumpri-las disposicións pertinentes ditadas polos diferentes organismos estatais, autonómicos ou locais, na esfera das súas respectivas competencias.2.º) Radioactividade e perturbacións eléctricas. Non se permitirá ningunha actividade que emita radiacións perigosas ou perturbacións eléctricas que afecten ó funcionamento de calquera equipo ou maquinaria, diferentes dos que orixinen a perturbación. Deberán cumprir tamén as disposicións especiais dos organismos competentes na materia.3.º) Ruídos. A intensidade do son procedente de todo uso ou equipo (a excepción dos equipos provisionais de transporte ou de traballos de construción) deberá estar ó previsto na lexislación vixente en materia de ruído.4.º) Vibracións. Non poderá permitirse ningunha vibración que exceda da determinada na lexislación vixente na materia. Para a súa corrección dispoñeranse bancadas independentes da estrutura do edificio e do solo do local para todos aqueles elementos orixinadores da vibración, así como dispositivos antivibratorios. Non se permitirá a ancoraxe directa de máquinas ou soportes ás paredes medianeiras, teitos ou forxados de separación de recintos, debendo interporse os positivos antivibratorios axeitados. Os condutos polos que circulen fluídos líquidos ou gasosos en forma forzada conectados directamente con máquinas que teñan órganos en movemento, dispoñerán de dispositivos de separación que impidan a transmisión das vibracións xeradas en ditas máquinas. As bridas e os soportes dos condutos, igual que as aberturas dos muros para o paso das conducións, dotaranse de elementos antivibratorios. A determinación do nivel de vibración realizarase de acordo co establecido na norma ISO correspondente e limitarase segundo os niveis indicados na lexislación vixente.5.º) Deslumbramentos. Desde os puntos de medida especificados non poderá ser visible ningún deslumbramento directo ou reflectido, debido a fontes luminosas de grande intensidade, ou a procesos de incandescencia a altas temperaturas, tales como combustión, soldadura ou outros.6.º) Fumes. As actividades cualificadas como “insalubres”, en atención á produción de fumes, po, néboas, vapores ou gases desta natureza, deberán estar dotadas das adecuadas e eficaces instalacións de precipitación de po ou de depuración dos vapores ou gases (en seco, en húmido ou por procedemento eléctrico). Así mesmo, no interior das explotacións non poderán sobrepasarse os niveis máximos tolerados de concentración de gases, vapores, fumes, po ou brétemas no aire, que se definen no Anexo do Regulamento vixente.7.º) Olores. Non se permitirá ningunha emisión de gases nin a manipulación de materias que produzan olores en intensidade tal que poidan ser facilmente detectables, sen instrumentos, no linde da parcela desde a que se emiten.8.º) Outras formas de contaminación. Non se permitirá ningún tipo de emisións de cinzas, pos, fumes, vapores, gases nin doutras formas de contaminación do aire, da auga ou do solo, que poidan causar dano á saúde das persoas, dos animais ou das plantas; prexuízo ás propiedades; ou que causen sucidade.9.º) Augas residuais. Os materiais en suspensión contidos nas augas residuais non excederán, en peso, a cantidade de 250 miligramos por litro. O nitróxeno expresado en N e NH4, non será superior a 10 e 15 miligramos respectivamente. O efluente non conterá substancias capaces de provocar a morte da fauna fluvial augas abaixo do punto de vertido. O efluente que verta nas redes do servizo público, deberá estar desprovisto de tódolos produtos susceptibles de prexudicar as conducións, así como de materias flotantes, semidentables ou precipitables que, ó mesturarse con outros efluentes poidan atentar, directa ou indirectamente, contra o bo funcionamento das redes de sumidoiros. O pH do efluente deberá estar comprendido entre 5,5 e 8,5. Excepcionalmente, en caso de que a neutralización se fixera con cal, o pH poderá alcanza-lo valor de 9,5. O efluente non terá, en ningún caso, unha temperatura superior ós 30.ºC quedando obrigadas as industrias a realizar os procesos de refrixeración necesarios para non sobrepasar este límite. Quedan prohibidos os vertidos de compostos cíclitos hidroxilados e os seus derivados halóxenos, así como o vertido de substancias que favorezan os olores, sabores e coloracións da auga nas canles de vertido, cando poida ser utilizada na alimentación animal.2.2.–USO TERCIARIO.1.–Definición e clasificación: O Uso Terciario comprende os usos que teñen por finalidade a prestación de servizos ás persoas, ás familias e ás empresas, tales como abastecemento comercial, hostalería, aloxamento, esparcemento e recreo, finanzas, seguros, servizos, técnicos e profesionais, e semellantes. Este uso característico comprende os seguintes usos pormenorizados: 1.º.–Comercio.–É aquel servizo destinado a subministrar mercancías ao público mediante ventas polo miúdo, ou a prestar servizos aos particulares.2.º.–Oficinas e Servizos Profesionais.–É aquel servizo que corresponde ás actividades terciarias que se dirixen, como función principal, a prestar servizos de carácter administrativo, técnico, financeiro, de información ou outros, realizados basicamente a partir do manexo e transmisión de información, ben ás empresas ou aos particulares. Inclúense nesta categoría as actividades puras de oficina, así como funcións desta natureza asociadas a outras actividades principais non de oficina (industria, construción ou servizos) que consuman un espazo propio e independente.3.º.–Hostalería, Espectáculos e Ocio.–É aquel servizo destinado a vendas de comida e bebidas para consumo directo no local así como actividades ligadas á vida de relación acompañadas de espectáculos, así como ás de ocio e recreo tales como teatro, cinema, circo, música, etc., que precisen de espazos especializados para o seu desenvolvemento.4.º.–Hospedaxe.–É aquel servizo destinado a proporcionar aloxamento temporal ás persoas.5.º.–Campamentos de turismo: Son aqueles que organizan a súa oferta a redor da dispoñibilidade de terreo apropiado para acampar e que están dotados dos correspondentes servizos.2.–Condicións xerais ao Uso Terciario: Os edificios destinados ao uso servizos terán que cumprir as condicións que a lexislación específica dite para cada tipo, e no seu defecto as fixadas para uso de vivenda.3.–Condicións específicas de cada categoría: 1.º.–Comercio.1.1.–Clasificación: Aos efectos da súa pormenorización no espazo e o establecemento de condicións particulares, distínguense as seguintes categorías: Categoría 1.ª.–Locais comerciais en edificios con outro uso global, ocupando planta baixa, soto ou semisoto. Categoría 2.ª.–Locais comerciais en edificio exclusivo para uso servizos e outros usos compatibles. Ós efectos do presente Plan Parcial tan so se contempla a segunda categoría.1.2. Condicións xerais: 1.2.1. No caso de locais comerciais da categoría 1.ª, os accesos, escaleiras e ascensores dos locais comerciais e os dos usos restantes deberán ser independentes.1.2.2. Os locais comerciais da categoría 1.ª, e os seus almacéns non poderán comunicarse directamente co resto dos usos, caixa de escaleira nin portal, se non é a través dun vestíbulo intermedio, con portas resistentes ao lume.1.2.3. Os locais que se establezcan en soto ou semisoto non poderán ser independentes do local inmediato superior, estando unidos a este por escaleiras con ancho mínimo de 1 m. cando teñan utilización polo público. A altura libre deste local será superior a 2,50m.1.2.4. As escaleiras de servizo ao público, nos locais comerciais, terán un ancho mínimo de 1 m. agás dos de 1.ª categoría, cuxo ancho non poderá ser inferior a 1,30 m.1.2.5. Os locais comerciais disporán dos seguintes servizos sanitarios: Ata 100 m 2, un inodoro e un lavabo; por cada 200 m 2 máis ou fracción, aumentarase un inodoro e un lavabo. A partires dos 100 m 2 instalaranse con absoluta independencia para señoras e cabaleiros. En calquera caso estes servizos non poderán comunicar directamente co resto dos locais e, por conseguinte, deberán instalarse cun vestíbulo ou zona de illamento.1.2.7. A luz e ventilación dos locais comerciais poderá ser natural ou artificial. No primeiro caso, os ocos de luz e ventilación deberán ter unha superficie total non inferior a un oitavo da que teña a planta do local. Exceptúanse os locais exclusivamente destinados a almacéns, rochos e corredores. Esixirase a presentación dos proxectos detallados das instalacións de iluminación e renovación de aire, que deberán ser aprobados polo Concello, quedando estas instalacións sometidas a revisión antes da apertura do local e en calquera momento. No suposto de que non fosen satisfactorias ou non funcionasen correctamente, en tanto non se adopten as medidas correctoras oportunas o Concello poderá pechar total ou parcialmente o local.1.2.8. Esixirase o cumprimento das Normas CTE, lexislación vixente en materia de ruído e vibracións, así como calquera outra referente a condicións acústicas e de prevención e extinción de incendios.1.2.9. Esixiranse as instalacións necesarias para garantir á veciñanza e viandantes a supresión de molestias, olores, fumes, vibracións, etc.1.3.–Condicións específicas: Os locais comerciais do sector da alimentación poderán ser obxecto dunha regulamentación municipal específica que en calquera caso observará como mínimo as prescricións contidas nas presentes Ordenanzas.2.º.–Oficinas e servizos profesionais.2.1.–Definición e clasificación: Comprende os usos desenvolvidos en oficinas de servizos diversos, os que en atención ao mercado que serven e aos condicionamentos ambientais e urbanísticos de implantación que se derivan do mesmo diferenciaranse en: Categoría 1.ª.–Oficinas e despachos colectivos: comprende actividades de servizos ás persoas, familias e empresas que supoñen ampla frecuencia de público, e requiren por tanto favorables condicións de accesibilidade. Categoría 2.ª.–Despachos profesionais e servizos equivalentes: comprende as actividades profesionais localizadas en edificios doutro uso, en calquera planta. Ós efectos do presente Plan parcial so se contempla a primeira categoría.2.2.–Condicións: 2.2.1. As oficinas da categoría 1.ª deberán situarse en planta baixa ou primeira.2.2.2. As oficinas que se establezan en soto ou semisoto non poderán ser independentes do local inmediato superior, estando unidas a este por escaleiras cun ancho mínimo de 1 m., cando teñan utilización polo público. A altura libre deste local será superior a 2,50m.2.2.3. Os locais de oficinas terán os seguintes servizos: Ata 100 m 2, un inodoro e un lavabo. Por cada 200 m 2, máis, ou fracción, aumentarase un inodoro e un lavabo. A partires dos 100 m 2, instalaranse con enteira independencia para señoras e cabaleiros. Estes servizos non poderán comunicar directamente co resto dos locais, dispoñéndose cun vestíbulo de illamento.2.2.4. A luz e a ventilación dos locais e oficinas poderá ser natural ou artificial. No primeiro caso, os ocos de luz e ventilación deberán ter unha superficie total non inferior a un oitavo da que teña a planta do local.2.2.5. Esixirase a presentación dos proxectos detallados das instalacións de iluminación e ventilación ou acondicionamento de aire, que deberán ser aprobados polo Concello, quedando estas instalacións sometidas a revisión antes da apertura do local e en calquera momento. No suposto de que non fosen satisfactorias ou non funcionaran correctamente, en tanto non se adopten as medidas correctoras oportunas o Concello poderá pechar total ou parcialmente o local.2.2.6. Disporán dos accesos, aparatos, instalacións e útiles que en cada caso, e de acordo coa natureza e características da actividade, determina a vixente lexislación sobre prevención de incendios.2.2.7. Esixiranse as instalacións necesarias para garantir á veciñanza e viandantes a supresión de molestias, olores, fumes, ruídos, vibracións, etc., de acordo coa lexislación vixente.3.º.–Hostalería, espectáculo e ocio.3.1.–Definición: Comprende salas de reunión (actividades de relación, acompañada en ocasións de espectáculo, cafés, salas de festa e baile, xogos recreativos, bares e establecementos para consumo de bebidas e comidas; e para o desenvolvemento de actividades de espectáculos (cinemas, teatros). Ós efectos do presente Plan Parcial so se permiten os usos de Hostalería vinculados á actividade industrial (cafés, bares e establecementos para consumo de bebidas e comidas). 3.2.–Condicións: 3.2.1. Cumprirán as condicións que fixen as disposicións vixentes, en especial as do Regulamento de Policía de Espectáculos públicos e Actividades Recreativas.3.2.2. En novos edificios de uso exclusivo, será obrigatorio dispor dunha praza de aparcadoiro por cada 50 m 2 construídos.3.2.3. Os establecementos de hostalería e os destinados a espectáculos terán un nivel de ruído no seu interior non superior a 90 Db (A). 3.2.4. Esixirase o cumprimento das Normas CTE, lexislación vixente en materia de ruído e vibracións, así como calquera outra referente a condicións acústicas e de prevención e extinción de incendios.4.º.–Hospedaxe. Non se contempla este uso dentro da zonificación do presente plan parcial 5.º.–Campamentos de turismo. Non se contempla este uso dentro da zonificación do presente plan parcial.2.3.–USO EQUIPAMENTO.1.–Definición e clasificación: É aquel que serve para prover ós cidadáns do equipamento que faga posíbel a súa educación, o seu enriquecemento cultural, a súa saúde e o seu benestar, así como para proporcionar os servizos administrativos básicos. Comprende as seguintes categorías: 1.º.–Deportivo, que comprende a práctica de actividades deportivas, e o desenvolvemento da cultura física.2.º.–Docente, que abarca a formación intelectual das persoas mediante ensinanza e investigación.3.º.–Sanitario, consistente na prestación de asistencia medica e servizos cirúrxicos, en réxime de ambulatorio. Exclúense os que se presten en despachos profesionais de superficie menor de 200 m 2 construídos.4.º.–Asistencial, que comprende a prestación de asistencia especializada non especificamente sanitaria ás persoas mediante os servizos sociais.5.º.–Cultural, consistente na conservación, recreación e transmisión de coñecementos e a estética tales como bibliotecas, salas de exposicións.6.º.–Administrativo público, mediante os que se desenvolven as tarefas de xestión dos asuntos das entidades publicas en todos os seus niveis e se atenden os dos cidadáns.7.º.–Mercado, consistente no aprovisionamento de produtos de alimentación e outros de carácter básico para o abastecemento da poboación.8.º.–Relixioso, que comprende a celebración dos diferentes cultos e aloxamento dos seus membros.9.º.–Cemiterio, mediante o que se proporciona a inhumación e/ou incineración dos restos humanos.10.º.–Sen uso definido, son aqueles edificios que sendo de propiedade municipal non dispoñen de ningún uso na actualidade, pero que poden habilitarse para algún dos uso para equipamentos definidos anteriormente.2.–Condicións: – Regularanse polo disposto polos organismos competentes en cada caso ademais da protección contra incendios e calquera outra de aplicación e obrigado cumprimento. – Os equipamentos de nova construción disporán de unha praza de aparcamento para automóbiles cada 150 m 2 construídos, que serán incrementadas se así resultase das seguintes condicións: a) Nos equipamentos en que se poidan presupor concentración de persoas, polo menos unha praza por cada 25 persoas de capacidade para todos os usos. b) Nos sanitarios polo menos unha praza por cada 100 m 2. c) Nos mercados de abastos e centros de comercio básico, polo menos unha praza por cada 50 m 2 de superficie de venda. – Os equipamentos docentes de nova construción que se dispuxeran en edificios exclusivos, contarán cunha superficie fóra do viario público para a espera do autobús por cada 250 prazas de escolares ou fracción superior a 125 prazas. – Os mercados de abastos de nova construción disporán por cada 10 postos de venta, dentro do local ou área comercial, dunha zona de carga e descarga de mercancías. Esta zona terá unha altura libre mínima de tres metros e unha superficie de dimensión mínima de 7 metros de lonxitude e 4 metros de ancho, que se disporá de tal xeito que permita as operacións de carga e descarga simultaneamente en cada unha delas sen entorpecer o acceso dos vehículos. – Nos equipamentos de nova construción deberase prever unha praza de aparcadoiro por cada 100 m 2 de superficie construída con destino a bicicletas e motocicletas.3.–CONDICIÓNS XERAIS DE PARCELACIÓN. No referido á terminoloxía de conceptos establécense as seguintes definicións: Solar. –Superficie de solo urbano legalmente dividida e apta para a edificación que reúne as condicións e os requisitos legalmente establecidos. Parcela edificable. –É a superficie comprendida entre lindeiros e alienacións, sobre a que se pode edificar. Parcela mínima. –É a menor dimensión en superficie que debe ter unha parcela para que se poidan autorizar sobre ela a edificabilidade e os usos permitidos polo planeamento urbanístico. Mazá. –É o conxunto de parcelas, que sen solución de continuidade, fican comprendidas entre vías e/ou espazos públicos, determinados no Plan Parcial. Lindeiros. –Son as liñas perimetrais que delimitan parcelas e sepáranas unhas doutras. En relación á súa posición os lindeiros se clasifican en: Lindeiro Frontal (aliñación): o que delimita a parcela coas vías públicas. Lindeiro Posterior: o que separa a parcela pola súa parte oposta ao frontal. Lindeiros Laterais: os restantes distintos do frontal e o posterior.4.–CONDICIÓNS XERAIS DE POSICIÓN. No referido á terminoloxía de conceptos establécense as seguintes definicións: Rasante. –Cota que determina a elevación dunha aliñación ou liña de edificación en cada punto do territorio, e poden ser existentes ou proxectadas. Distínguense dous tipos de rasantes: a) Rasante de vías e beirarrúas: é o perfil lonxitudinal do viario, segundo o Proxecto de Urbanización. b) Rasante de terreo: é a que corresponde ao perfil do terreo natural (cando non experimentase ningunha transformación) ou artificial (despois da obra de explanación, desmonte ou terraplenado que supoñan unha alteración da rasante natural). Recuado. –Separación mínima das liñas da edificación respecto aos lindeiros da parcela, medida perpendicularmente a eles. Distínguense recuamento frontal, lateral e traseiro, segundo o lindeiro do que se trate. Nas parcelas con aliñación oficial o recuado será a faixa de terreo comprendida entre a liña de edificación e a aliñación exterior. Medirase sobre unha liña perpendicular a esta. Medición de recuado. –O valor do recuado, sexa frontal, lateral ou posterior, medirase perpendicularmente ó lindeiro de referencia, en todos os puntos do mesmo. Separación a lindeiros. –É a distancia entre cada punto do plano de planta baixa e o lindeiro de referencia máis próximo, medida sobre unha recta perpendicular a este, respectándose o indicado no apartado de voos. Separación entre edificios. –Distancia máis curta entre as liñas de edificación de dúas edificacións próximas. Liña de fachada ou de edificación. –Plano vertical tanxente aos elementos máis exteriores do cerramento das edificacións, exceptuando balcóns, balconadas, miradoiros, galerías, terrazas, voos e corpos voados autorizados. Para os efectos de delimitación da edificación, considéranse os correspondentes tanto ás fachadas principais como ás medianeiras. Edificación illada. –Aquela cuxos paramentos non lindan con ningunha outra edificación. Edificación pareada. –É a agrupación formada por dous edificios independentes, adosados por un lindeiro lateral común, con obriga de establecer recuados ós lindeiros restantes Edificación adosada. –É a situada en parcelas independentes con edificación adosada formando ringleira con outras edificacións nun número maior que dous. A última edificación dunha ringleira de edificacións adosadas tamén se considera adosada (non pareada). Edificación aberta. –É a construción en bloque illado, separada de outras edificacións por espazos libres axardinados vencellados a elas.5.–CONDICIÓNS XERAIS DE VOLUME. No referido a terminoloxía de conceptos establécense as seguintes definicións: Superficie edificable. –Superficie construíble máxima nunha parcela, ámbito, ou sector, referida aos diferentes usos, expresada en metros cadrados, resultante de aplicar á súa superficie os índices de edificabilidade correspondentes. Edificabilidade ou índice de edificabilidade bruta. –Límite máximo de edificabilidade para cada uso, expresado en metros cadrados de teito por cada metro cadrado de solo, aplicable nunha parcela, ámbito ou sector. Edificabilidade ou índice de edificabilidade neta. –Límite máximo de edificabilidade para cada uso, expresado en metros cadrados de teito por cada metro cadrado de solo, aplicable sobre a superficie neta edificable. Superficie ocupada. –Porcentaxe máxima da parcela que pode ser ocupada pola edificación, en calquera das súas plantas sobre ou baixo rasante, incluídos os seus corpos voados, pechados ou abertos, referida á superficie neta dela. Superficie libre de parcela. –É a superficie de parcela edificable non ocupada pola edificación. Coeficiente de ocupación. –É a porcentaxe que representa a superficie ocupada con relación á superficie de parcela edificable. Superficie edificada por planta. –É a comprendida entre os límites exteriores de cada unha das plantas da edificación. Non se considera superficie edificada, a efectos de cómputo, os voos nin as marquesiñas totalmente abertos. Superficie construíble máxima. –É a superficie total, suma das plantas que integran a edificación, que pode realizarse sobre unha parcela, resultante de aplicar o índice de aproveitamento (expresado en m 2 /m 2 ) que teña asignado á superficie da parcela. Non se consideran incluídos nesta superficie as plantas de soto ou semisoto destinadas a garaxe ou instalacións da edificación. Cota de referencia ou orixe. –Rasante do punto que o planeamento define para unha aliñación ou liña de edificación como orixe da medición dos diversos criterios de medir as alturas da edificación. Altura máxima da edificación ou altura de cornixa. –Distancia vertical entre a cota de referencia e a intersección entre o plano que constitúe a cara superior da cuberta e o plano vertical correspondente á cara exterior da fachada. Se no desenvolvemento da envolvente do edificio, en función das variacións de rasante ou do terreo, se producisen variacións da altura da edificación maiores que 1,00 m procederase ao escalonamento desta ata que cumpra dita condición. Exclúense desta condición os tramos de fachada afectados pola creación de ramplas de baixada a sotos ou semisotos. Por encima da altura máxima da edificación poderanse construír os planos de cuberta e elementos funcionais da edificación que se teñan que situar na cuberta. Altura de coroación do edificio. –Distancia vertical entre a cota de referencia e a liña de cuberta máis alta da edificación. Altura de andares. –É a distancio medida en vertical entre as caras inferiores de dous forxados consecutivos ou no seu caso entre a cara inferior do forxado e o tirante da estrutura. Altura libre de andares. –É a distancia medida en vertical desde o pavimento ao teito da planta correspondente. Planta. –É toda superficie horizontal practicable e cuberta acondicionada para desenvolver unha actividade. Planta soto. –Planta da edificación, situada por debaixo doutra planta, na cal a cara inferior da placa que forma o seu teito queda por debaixo do nivel da rasante en calquera punto das súas fachadas, excluíndo o punto en que se sitúe o acceso cando o uso deste sexa aparcadoiro, e sempre que a súa fronte non ocupe máis do 50% da fachada, nin máis de 6 metros, admitíndose esta excepción unicamente nunha das fachadas do edificio. Planta semisoto. –Planta da edificación situada por debaixo da planta baixa, na cal a distancia vertical desde a cara superior da placa que forma o seu teito ata o nivel de rasante é igual ou inferior a 1 metro en calquera punto das súas fachadas, excluíndo o punto en que se sitúe o acceso cando o seu uso sexa aparcadoiro, e sempre que a súa fronte non ocupe máis do 50% da fachada nin máis de 6 metros, admitíndose esta excepción unicamente nunha das fachadas do edificio. Cando a dita distancia exceda 1 metro, considerarase planta baixa. Planta baixa. –Planta da edificación onde a distancia vertical entre a cara superior da súa placa de solo e o nivel da rasante situada por debaixo daquel non excede 1 metro, sen prexuízo do disposto no punto anterior. Cando a dita distancia exceda 1 metro, considerarase planta piso ou alta. Entreplanta. –É a planta que na súa totalidade ten o forxado de solo en posición intermedia entre os planos de pavimento e teito da planta baixa. Planta piso ou alta. –É a planta situada por encima do forxado de teito da planta baixa. Fondo edificable. –Dimensión lineal máxima que pode alcanzar a profundidade dunha edificación, medida perpendicularmente á aliñación do vial ou á da fachada que se adopten como referencia. Cuberta. –Inclúese neste ámbito todo elemento situado por encima da altura máxima da edificación. Atendendo a isto se distinguen os seguintes elementos incluídos no mencionado ámbito: – Cubertas planas – Tellados – Cubertas singulares – Elementos de instalacións O espazo xerado entre o forxado de teito da última planta e os tellados e/ou cubertas singulares terá a consideración de espazo baixocuberta. a) Forma e dimensións: – Tellados: son aquelas cubertas definidas por planos continuos que, tomando como directriz horizontal a liña de altura máxima da edificación, non superan os 30.º, sen rebasar en ningún momento a altura total da edificación. – As cubertas planas, singulares e elementos de instalacións non sobresairán en ningún punto a envolvente definida polos planos dos tellados e a liña de altura total da edificación. Exclúese desta condición a formación de hastiais e a colocación de elementos de instalacións. b) Condicións de volume: O espazo incluído nos baixocuberta non computa a efectos de número de plantas pero si á hora de calcular a edificabilidade. A tal efecto a altura libre mínima á hora de considerar a superficie computable será de 1,50 m.6.–CONDICIÓNS XERAIS DE URBANIZACIÓN.6.1. CONDICIÓNS DO PROXECTO DE URBANIZACIÓN. A urbanización das zonas verdes deberá contemplar as seguintes condicións:  O estudo xeotécnico que ó respecto do proxecto de urbanización se deberá levar a cabo, se pronunciará especificamente sobre a estabilidade do solo. En función do indicado no estudo xeotécnico preveranse as medidas necesarias para evitar a erosión do terreo.  O proxecto de urbanización non modificará as escorrentías naturais do terreo.  A urbanización da zona verde será mínima e respectará a escorrentía natural dos terreo.  As solucións de viario faranse do xeito máis permeable posible dende o punto de vista construtivo, deixando as solucións de pavimento impermeable estritamente para aquelas zonas rodadas nas que esta solución é imprescindible.  O proxecto de urbanización contemplará especificamente a xustificación do emprego das TDU (técnicas de drenaxe urbana sostible) precisas para garantir dun xeito cualitativo e cuantitativo a volta da auga pluvial ó medio receptor, reducindo ó mínimo posible o selado do solo, mediante a utilización de pavimentos filtrantes, espazos verdes ou sen pavimentar, gabias filtrantes, reutilización das augas, etc.  A cuberta vexetal reconstruirase na medida do posible mediante solucións de revexetación e deseñando as zonas verdes do xeito máis natural posible. Utilizaranse en todo caso especies autóctonas.  Os desmontes e os aterraplenados se os houbese, trataranse con materiais da zona e con tratamentos verdes  As zonas verdes e os espazos libres de uso público deberán estar correctamente urbanizados, coas correspondentes sendas peonís e camiños, debéndose manter en todo caso as especies arbóreas existentes. A zona dotarase con mobiliario axeitado, evitando a excesiva acumulación deste a fin de manter a naturalidade do entorno, garantido así a compatibilidade entre o uso de lecer e a conservación do rego e da vexetación asociada.  Na urbanización interior da zona primarán as solucións de urbanización brandas e de calidade.  As solucións de viario faranse do xeito máis permeable posible dende o punto de vista construtivo, deixando as solucións de pavimento impermeable estritamente para aquelas zonas rodadas nas que esta solución é imprescindible.  Materiais: as cores e formas utilizados serán aquelas que garantan un menor impacto paisaxístico.  Como viario da zona verde tan so de preverán sendeiros executados con material granular ou terreo compactado.  O alumeado da peza deseñarase tendo en conta as medidas contra a contaminación lumínica, dotando ás luminarias de pantallas protectoras axeitadas e conforme á lexislación vixente.  O alumeado público adaptarase ás especificacións técnicas que figuran no RD 1890/2008, de 14 de novembro, polo que se aproba o Regulamento de eficiencia enerxéticas en instalacións de alumeado exterior e as súas instrucións técnicas complementarias EA-01 e EA-07  Realizaranse os movementos de terras axeitadamente con retroescavadora para reducir ó mínimo os regos nas áreas de escavación e so nos momentos imprescindibles. Esta medida pretende evitar o consumo excesivo de auga e os conseguintes vertidos cara o río Amenal. Por outra parte, o arborado previsto incidirá na calidade do aire do contorno.  Estableceranse as garantías necesarias para o vertido dos materiais sobrantes na escavación en vertedoiros autorizados e en aqueles lugares que garantan o seu correcto reciclado.  A infraestrutura de subministración eléctrica estará baixo terra e axeitadamente illada, e preverá o impacto electromagnético.  Nas fases de obras, tratarase de manter a topografía orixinal na medida do posible, traballando dende o punto de vista orográfico no sentido das curvas de nivel.  Non se alterará a cobertera edáfica e se protexerá ao máximo en aqueles lugares onde se desenvolvan obras. A protección do solo é fundamental dado o seu poder depurador a través da súa capacidade filtrante, actividade biodegradante, retención de anións e retención de catións. Este punto é especialmente importante xa que a entidade dos movementos de terra e a xeración de noiros pode provocar un aumento significativo da erosión, especialmente en épocas de chuvia, nas que se poden producir lavados e arrastrados de terras nas ladeiras e aterramentos nas partes baixas. Evitarase o depósito de materiais procedentes dos desmontes nas inmediacións, materiais que se empregarán na propia obra ou que se depositarán nun vertedoiro axeitado e preparado a tal fin con anterioridade ao inicio das obras. Os noiros serán convenientemente estabilizados e revexetados de xeito inmediato para evitar a erosión, e co obxecto de minimizar o impacto visual que producen.  A cuberta vexetal que se vexa alterada reconstruirase na medida do posible mediante solucións de revexetación ou reposición das especies alteradas. As zonas verdes deseñaranse do xeito máis natural posible, alterando a mínima fracción posible.  En calquera fase de obras nas que se empregue maquinaria pesada, evitarase a compactación do terreo, a invasión de áreas naturais (parcelas arboradas), e os vertidos de calquera tipo procedentes das máquinas e as invasións de cauces fluviais. Tamén se impedirán aportacións de materiais alóctonos destinados a recheos e, en xeral, impedirase calquera alteración das cualidades medioambientais do contorno.  Evitarase a emisión a atmosfera de partículas nas fases de movementos de terras, con regos frecuentes e controlados para evitar verquidos. Polo que fai á contaminación acústica, nas fases de obras controlarase o horario de traballo da maquinaria pesada.  Durante a obra reservarase un espazo para situar un punto limpo e centro de clasificación de residuos urbanos e industriais reciclables.  O proxecto de urbanización conterá un apartado específico coas medidas a implementar na fase de obras que permitan reducir ó mínimo posible as emisións acústicas, de partículas e de gases. Controlarase a velocidade dos vehículos na obra.6.2. REDE DE ABASTECEMENTO DE AUGA. As condicións mínimas esixibles para o proxecto de urbanización no tocante á rede de abastecemento de auga serán as seguintes: O dimensionamento da conexión coa rede existente farase a partir da seguinte hipótese de cálculo: Caudal de auga diario: 0,76 l/s Consumo diario: 27,36 m 3 As tubaxes cumprirán as prescricións técnicas xerais fixadas pola NTE-IFA e polo Código Técnico da Edificación. Disporanse puntos de toma na totalidade das parcelas. Situaranse bocas de rego e hidrantes contra incendios de 100 mm de diámetro, separadas como máximo 300 m, con peche antivandálico. Nos puntos altos e baixos das conducións situaranse ventosas e desaugues. A tubaxes irán enterradas por solo público, preferiblemente baixo as beirarrúas ou zonas verdes. A profundidade mínima da rede será de 60 cm. A dotación de auga será como mínimo de 0,5 l/segundo/Ha, en caudal continuo. A velocidade máxima admisibles será de 2 m/sg.6.3. REDE DE SANEAMENTO. O sistema de saneamento será separativo As condicións esixibles mínimas para os valores da rede de sumidoiros serán as seguintes: Consumo diario: 27,36 m 3 + 50 m 3 Poboación equivalente: 386 habitantes A velocidade de circulación da auga será como máximo de 4 m/sg A capacidade da nova depuradora ou ampliación da existente calcularase en base a estes datos. Localizaranse cámaras de descarga na cabeceiras dos colectores. Disporanse arquetas de acometida á rede en todas as parcelas. Disporanse pozos de rexistro en todos os cambios de dirección, nos cambios de pendente, nos cruces e nos encontros de tubaxes cunha separación máxima de 50 m en tramos rectos. A profundidade mínima da rede será de 1 m na xeratriz superior da tubaxe. Todas as conducións irán soterradas e en solo público, preferiblemente baixo beirarrúas. O dimensionamento da rede efectuarase partindo dun caudal medio de augas residuais iguais ó de abastecemento e supoñéndoo repartido en 10 horas. A rede de pluviais proxéctase con sumidoiros a ambos lados da rúa. Estas augas serán tratadas previamente ó seu verquido mediante decantación.6.4. REDE DE SUBMINISTRO DE ENERXÍA ELÉCTRICA. As condicións mínimas esixibles para o proxecto da rede de enerxía eléctrica serán as seguintes: Disporanse, como mínimo, o número de centros de transformación e capacidade segundo os cálculos realizados no apartado correspondente da memoria. A situación dos centros de transformacións será xustificada no proxecto de urbanización, no contorno dos sinalados nos planos correspondentes do presente Plan Parcial. Tanto a rede de media tensión como a de baixa tensión serán soterradas. Os centros de transformación poderán ir en superficie ou soterrados, ou localizados dentro das propias instalacións dispostos en locais acondicionados ó efecto.6.5. REDE DE ALUMEADO PÚBLICO. Os proxectos de alumeado público estarán suxeitos ás seguintes condicións: As instalacións cumpriran o disposto no regulamento técnico de baixa tensión. A instalación de alumeado terá liñas de subministro independentes. A rede irá soterrada en zanxas de servizos de solo público, preferiblemente baixo beirarrúas ou zonas verdes. O alumeado público adaptarase ás especificacións técnicas que figuran no RD 1890/2008, de 14 de novembro, polo que se aproba o Regulamento de eficiencia enerxéticas en instalacións de alumeado exterior e as súas instrucións técnicas complementarias EA-01 e EA-07. Dotarase á instalación de alumeado público dun sistema telemático que permita o control e a optimización do funcionamento e a optimización enerxética. Plantexarase a conveniencia da instalación dun sistema de placas fotovoltaicas para reduci-los custos de mantemento do alumeado público.6.6. CONSERVACIÓN DA URBANIZACIÓN. Os promotores da urbanización estarán obrigados á conservación das obras de urbanización ata a súa recepción total ou parcial polo Concello e dous anos máis dende a firma da acta de recepción. Esta obriga asumida polos promotores poderá ser executada por unha entidade urbanística de conservación constituída a tal efecto, o cal deberá ser oportunamente comunicado ó concello.6.7. PROGRAMA DE XESTIÓN DE RESIDUOS.6.7.1. Antecedentes. No non disposto na presente normativa estarase ó disposto na Lei 22/2011, de 28 de xullo, de residuos e solo contaminados e Lei 10/2008, do 3 de novembro de residuo de Galicia, e na fase do obras ó RD 105/2008, do 1 de febreiro, polo que se regula a produción e xestión dos residuos de construción e demolición.6.7.2. Obxectivos a desenvolver polas empresas no proxecto de urbanización. Os obxectivos medioambientais son os fins xerais que a organización marca para mellorar a actuación medioambiental. As empresas urbanizadoras terán entre os seus obxectivos: – Redución das emisións atmosféricas producidas por gases de betumes asfálticos. – Redución dos residuos de material absorbente impregnado de residuos perigosos. – Manter a redución no consumo de gasóleo. – Utilización de material reciclado. – Reducir a xeración de residuos. As metas medioambientais son medidas de actuación establecidas que deben realizarse para atinxir un obxectivo dado. As metas son declaracións medibles e cuantificables. Cumprir as intencións declaradas da política medioambiental depende enteiramente de atinxir os obxectivos que se fixen, o que á súa vez depende por completo de conseguir as metas marcadas para ese obxectivo. Os obxectivos e metas atópanse documentados. Estes documentos considéranse documentos controlados e atópanse incluídos no Sistema de Xestión Medioambiental da empresa.6.7.3. Identificación de aspectos medioambientais. A clave para mellorar continuamente a actuación medioambiental é controlar os aspectos das operacións da empresa (actividades, produtos e procesos) que causan un impacto no medio ambiente. A actuación medioambiental mellorada é o resultado directo de xestionar os aspectos e impactos medioambientais identificados na revisión ambiental inicial. Sen embargo, antes de que unha organización poida “xestionar” (e, posteriormente, controlar e minimizar) os seus aspectos e impactos medioambientais, primeiro debe identificar e documentar cales son eses aspectos e impactos, e rexistrar as conclusións de tal proceso. O rexistro dos aspectos e impactos medioambientais é o rexistro documentado dos aspectos medioambientais significativos e os seus correspondentes impactos que a organización debe controlar e minimizar para mellorar globalmente a súa actuación medioambiental corporativa. Debe disporse dun procedemento escrito para avaliar os aspectos e impactos medioambientais asociados ás actividades, produtos e procesos. O rexistro dos aspectos e impactos medioambientais debería estar documentado. Este rexistro debería considerarse como un documento controlado e incluírse no manual de xestión medioambiental. A continuación defínense os impactos medioambientais significativos que están asociados ás diferentes unidades de obra e as medidas adoptadas para a súa eliminación: 6.7.4. Control de aspectos medioambientais. As medidas de control e corrección destes impactos serán as seguintes: 6.7.5. Organización da obra. As máquinas asentaranse en varios puntos dependendo do tramo no que estean a traballar. Eses pontes non interferirán co tráfico da estrada e a súa localización xerará o mínimo impacto ambiental: non se localizarán cerca de cauces de auga nin en zonas con flora ou fauna protexida ou especialmente sensible. Para os accesos á obra tentarase utilizar, na medida posible, camiños xa existentes de maneira que non sexan necesarios desmontes, aterraplenados ou talas de árbores para habilitalos. Utilizaranse na medida posible, materiais reciclados e amigos do medio ambiente tratando de cumprir un dos obxectivos fixados. Para as zahorras e o macadam utilizarase a máxima porcentaxe posible de áridos procedentes de plantas de reciclado de inertes, sempre que se comprobe mediante ensaios que cumpren as prescricións mínimas para o seu uso en firmes de estradas. Establecerase un punto limpo na obra, con contedores específicos para cada tipo de residuo. Os contedores estarán debidamente identificados coas súas pegatinas correspondentes. Os residuos perigosos estarán protexidos das inclemencias do tempo e afastados de regatos ou fontes de auga. En obra disporase dun manual de boas prácticas medioambientais, que estará a disposición de todo o persoal da obra. O persoal subcontratado será informado a través dunha circular medioambiental.6.7.6. Xestión de residuos. Estableceranse os residuos e clasificaranse en perigosos, procedentes da construción e demolición e inertes. Disporanse en obra contedores que, unha vez cheos levaranse a xestor autorizado. A xestión de Residuos Perigosos e Inertes será levada a cabo por empresa autorizada Os Residuos Inertes procedentes de demolición e a terra sobrante, serán reutilizados na propia obra. De non ser así, os Residuos procedentes da Construción e Demolición, irán a vertedoiro autorizado pola Xunta de Galicia. Nesta obra, prevese a xeración dos seguintes residuos 1. Residuos procedentes da construción e demolición: Xeraranse na fase de demolicións.2. Residuos non perigosos: Xeraranse m 3 de terras, que se depositarán nun lugar autorizado polo Concello, xeradas na fase de execución de zanxas e movementos de terras en xeral.3. Residuos Urbanos Valorizables: Xeraranse plásticos varios, plásticos de embalaxe e papel/cartón.4. Residuos Perigosos: Xeraranse aceites usados dos trocos de aceite que se lle realizarán ás máquinas na propia obra, materiais impregnados (trapos, fías…) e aerosois.7. CONDICIÓNS HIXIÉNICAS E DE SEGURIDADE 7.1. EMISIÓNS GASOSAS. As emisións gasosas das industrias que se instalen, xustificarán o cumprimento dos valores máximos admitidos pola Lei 34/2007 de 15 de novembro de calidade do aire e protección da atmosfera; Real Decreto 100/2011, de 28 de xaneiro, polo que se actualiza o catálogo de actividades potencialmente contaminadoras da atmosfera e se establecen as disposicións básicas para a súa aplicación; Real Decreto 102/2011, de 28 de xaneiro, relativo á mellora da calidade do aire. Cumprirán ademais canta normativa sobre o particular estes en vigor no momento de solicitude da licenza e posta en marcha da actividade.7.2. ABASTECEMENTO DE AUGA. Antes da concesión de calquera licenza de edificación deberá quedar garantida a capacidade de tratamento e abastecemento das instalacións municipais, mediante a obtención do informe da empresa concesionaria do servizo de augas municipal.7.3. AUGAS RESIDUAIS. As augas residuais das industrias que se incorporen á rede de saneamento non poderán superar os seguintes parámetros: Temperatura 30.º PH 5,5 a 8,5 Materiais en suspensión 250 mg/l DBO5 500 mg/l DBQ 500 mg/l N (Kjeldahl) 10 mg/l Fluoruros (en F-) 10 mg/l Sulfuros (en S2-) 1 mg/l Sulfatos (en SO3-) 400 mg/l Cianuros (en CN-) 0,5 mg/l Arsénicos (en As) 0,2 mg/l Cadmio (Cd) 0,1 mg/l Cromo (Cr3+) 2 mg/l Cromo (Cr6+) 0,5 mg/l Hierro (Fe) 10 mg/l Mercurio (Hg) 0,01 mg/l Niquel (Ni) 2 mg/l Plomo (Pb) 0,5 mg/l Cobre (Cu) 1 mg/l Zinc (Zn) 2 mg/l Aceites e graxas 100 mg/l Hidrocarburos 20 mg/l Fenois 1 mg/l Cloro activo 3 mg/l En todo caso as actividades clasificadas como insalubres ou nocivas, deberán someter á consideración do concello un estudio xustificativo do grao de inocuidade das súas augas residuais, a fin de que poida ser autorizado o seu verquido á rede xeral de evacuación; no caso de que as augas efluentes non reúnan as condicións esixidas para o seu verquido, será obrigatorio por parte do usuario da industria a depuración previa de dito efluente, mediante sistemas axeitados ás características dos residuos industriais a evacuar. Antes da concesión de calquera licenza de edificación deberá quedar garantida a capacidade de tratamento das instalacións municipais, mediante a obtención do informe do concello.7.4. NIVEIS SONOROS E VIBRACIÓNS. De acordo co indicado no RD 1367/2007, do 19 de outubro, polo que se desenvolve a Lei 37/2003, do 17 de decembro, ó ámbito industrial lle corresponde un uso tipo b), sectores do territorio con predominio de solo de uso industrial, sendo de aplicación os seguintes obxectivos de calidade acústica: Ld (período día) 70 dBA Ln (período noite) 60 dBA Á parcela da Igrexa, do equipamento e da zona verde pública lle corresponde un uso tipo a), sectores do territorio con predominio de solo de uso residencial, sendo de aplicación os seguintes obxectivos de calidade acústica: Ld (período día) 60 dBA Ln (período noite) 50 dBA Se por motivos da actividade de sobrepasasen estes niveis deberán tomarse, por conta do propietario da actividade, as medidas oportunas para acadar estes niveis. No recinto interior das industrias, rexerán as seguintes disposicións: Non se permite o ancoraxe de maquinaria e dos soportes da mesma ou de calquera órgano móbil nas paredes medianeiras, teitos ou forxados de separación entre locais de usuarios distintos de calquera tipo de actividade. O ancoraxe da maquinaria en solos ou estruturas medianeiras, disporase interpoñendo dispositivos antivibratorios axeitados. No caso de se detecte incumprimento do disposto dos niveis sonoros ou de vibración nas áreas adxacentes, tanto en fase de obras de urbanización como ó longo da vida útil da área empresarial, deberanse activar medidas correctoras para cumprir os valores límites establecidos. O custe destas medidas correctoras será en todo caso por conta do propietario da fonte de ruído ou vibracións.7.5. EFICIENCIA ENERXÉTICA DAS CONSTRUCIÓNS. O uso industrial empregará a tecnoloxía que garanta en cada momento o maior aforro enerxético así como o emprego de enerxías renovables. A tal efecto os proxectos deberán incorporar unha memoria xustificativa de tales extremos. As edificacións ou zonas das edificación non destinadas exclusivamente a uso industrial, aínda cando sexan complementarias deste uso, deberán cumprir as condicións sinaladas no código técnico da edificación CTE referentes ás Esixencias Básicas de Aforro de Enerxía HE.7.6. DEBER DE CONSERVACIÓN. O deber de conservación reseñado na vixente LSG, no caso das edificacións industriais previstas neste Plan Parcial, esténdese á adopción das mellores tecnoloxías dispoñibles en cada momento para as instalacións existentes ou que se proxecten. O concello poderá ditar ordes de execución no caso de incumprimento deste precepto ou no caso de sobrepasar os niveis de emisións contaminantes reseñados na presente normativa.7.7. CONDICIÓNS DE SEGURIDADE. Unha vez aprobado o plan parcial elaborarase un proxecto técnico de prevención e defensa contra os incendios forestais, para o ámbito e o seu contorno inmediato, que garanta o cumprimento do que establece a lexislación vixente na materia, así como o cumprimento do plan municipal de prevención e defensa contra incendios forestais, se o houbese. Conforme o establecido no artigo 21.1. da Lei 3/2007 de 9 de abril, de prevención e defensa contra os incendios forestais de Galicia, establécese a obriga de xestión da biomasa vexetal nunha franxa de 50 metros perimetral á parcela de uso industrial e equipamento, con cargo aos propietarios do polígono desenvolvido. En tanto non exista normativa municipal ao respecto, serán de aplicación subsidiaria os criterios establecidos nos artigos 20 bis, 21, 21 ter, 22 e 23 da citada Lei 3/2007.8.–ORDENANZAS.8.1. ORDENANZA 1: USO INDUSTRIAL. MAZÁS M1 8.1.1.–Definición. É aquela referida ás zonas previstas no Plan Parcial como de Uso Industrial (M1). En todos os casos a parcela clasificada con este uso presentará as características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial. Dentro das mesmas localizaranse as actividades asignadas a estes usos coas ocupacións en planta, intensidade de uso e condicións de edificación que a continuación se indican.8.1.2.–Tipoloxía. Construcións destinadas a aloxar usos de tipo industrial, adaptados ás actividades que nas mesmas se desenvolven. Condicións de parcelación: Consideraranse exclusivamente dúas parcelas: a adxudicada ó propietario da totalidade dos terreos aportados e a adxudicada ó Concello por motivo da cesión do 10% do aproveitamento lucrativo. Ó efecto desta parcelación fíxanse as seguintes condicións: Parcela mínima: 2.000 m 2 Fronte mínima: 12 m A tipoloxía edificatoria permitida será a de edificacións exentas dentro da parcela. Poderanse unir funcionalmente varias naves pero marcando volumétricamente cada unha delas de cara a conquerir un axeitado fraccionamento dos volumes. En todo caso respectarase a liña de recuado das edificación fixada nos planos de ordenación do presente plan parcial. No caso de necesidade xustificada de varias empresas na mesma parcela permítese a división horizontal das fincas.8.1.3.–Ámbito de aplicación. O establecido nos correspondentes planos de clasificación do Plan Parcial. Calquera actuación de nova edificación ou urbanización, ou de modificación das existentes que afecte ás súas condicións de volume, composición ou acabados exteriores, que se sitúen dentro do contorno de protección definido no presente Plan Parcial deberá contar coa autorización previa da consellería competente en materia de patrimonio cultural de acordo co previsto na lexislación vixente.8.1.4.–Condicións de uso.1.–Uso permitido maioritario: industrial.2.–Uso pormenorizado: Segundo o apartado correspondente da presente normativa, Industrias do Grupo 6.º de maneira xenérica e Grupos 4.º e 11.º para a implantación de proxectos de I+D+I para valorización de subprodutos da transformación primaria.3.–Usos complementarios: Garaxe-aparcamento sen límite de superficie. Terciario comercial, categoría 1.ª; Terciario oficinas, categoría 1.ª; Terciario hostalería vinculado á actividade industrial. Os usos terciarios estarán vencellados inequivocamente á actividade industrial, non podendo superar en ningún caso o 20% da superficie total construída cun límite máximo de 500 m 2 para cada categoría.4.–Usos prohibidos: o resto. Tamén serán prohibidos os procesos industriais que aínda encadrando nos anteriores, sexan potencialmente perigosos para a saúde humana e do hábitat.8.1.5.–Condicións de posición.  Recuados.–Os recuados das edificacións ás aliñacións e lindeiros aparecen reflexados no correspondente plano de ordenación do plan parcial. No linde leste do plan parcial esixirase, para as novas edificacións, un recuado con respecto ó límite do plan parcial de 3 m. O espazo de recuado estará destinado á plantación de especies vexetais que teñan como finalidade a creación de pantallas que minimicen a presenza das naves no contorno.  As edificacións situaranse a favor da topografía de maneira que se minimicen os movementos de terra. De modo xenérico, os movementos de terras non poderán superar a altura de 1,00 m con respecto á rasante natural do terreo. Excepcionalmente, de maneira puntual e xustificada poderase sobrepasar esta altura por motivos da actividade.  De modo xenérico respectaranse as árbores identificadas na cartografía do plan parcial. A tala dalgunha das árbores identificadas realizarase de xeito excepcional e previa xustificación da imposibilidade de levar a cabo a edificación. En todo caso, ates da tala valorarase o transplante dentro da mesma parcela ou cara á parcela de zona libre privada.8.1.6.–Condicións de volume.  Coeficiente de edificabilidade.–O coeficiente de edificabilidade atribuído á parcela neta para o conxunto dos usos establécese en 0,845 m 2 /m 2.  Lonxitude máxima de cada nave 50 m. Non obstante poderanse unir funcionalmente varias naves pero marcando volumétricamente cada unha delas de cara a conquerir un axeitado fraccionamento dos volumes.  Cómputo de edificabilidade: Considéranse computables todas as superficies edificadas sobre rasante. A superficie edificada baixo rasante, considerando esta respecto á cota de referencia da planta baixa, considerarase non computable cando se destine exclusivamente a aparcamentos e cuartos de instalacións xerais da edificación.  Coeficiente de ocupación.–A ocupación máxima para a mazá neta fixase a través das liñas de recuado dos planos de ordenación, tanto sobre rasante como en soto e semisoto, cun limitación do 65%.  Reserva de prazas de aparcamentos.–1 praza de aparcamento por cada 140 m 2 edificables computables, a reservar dentro da parcela edificable.  Altura máxima de edificación e número de plantas.–A altura máxima da edificación virá dada polas necesidades xustificadas da actividade, non podendo sobrepasar, de modo xenérico os 10 metros dende a rasante do terreo en contacto co paramento ata o arrinque do faldón de cuberta. Esta altura poderá sobrepasarse con elementos puntuais (chemineas, depósitos, etc.) xustificadamente por requirimentos de lexislación sectorial. Permítese rebasar nos hastiais esta altura para a formación de cubertas. En todo caso buscarase xustificadamente a posición que, pola súa distancia ou pola súa rasante, menor impacto produza no contorno da igrexa. Os proxectos deberán conter unha xustificación expresa de que a altura empregada é a mínima necesaria para o uso ó que se destinan.  Altura de coroación.–A altura de coroación da edificación medida segundo as presentes ordenanzas será en todo caso igual ou inferior a 12,00 metros. Poderán disporse puntualmente elementos de maior altura vencellados ó uso específico industrial (chemineas, torres de refrixeración, depósitos, etc.) a ubicación das cales e necesidade deberá xustificarse debidamente nos proxectos de edificación e as solucións plantexadas deberán garantir a integración da edificación no medio. – Semisoto.–Admítese a construción dun soto ou semisoto con uso de aparcamento e locais auxiliares da edificación. – Cubertas.–Serán de aplicación as condicións xerais de cuberta da presente normativa. – Poderanse ubicar instalacións de produción de enerxía eléctrica por medios renovables e non contaminantes, sempre que estes sexan compatibles co contorno en base á ausencia de molestias, nocividade, insalubridade ou perigosidade. Estas instalacións deberán ser congruentes coa tipoloxía edificatoria prevista, debendo incorporar ó proxecto xustificación expresa, debidamente fundamentada da integración no contorno no que se inxiren, respectando en todo caso as condicións de ocupación, recuamentos, volume máximo e altura máxima, prevista pola ordenanza correspondente. En todo caso situaranse nas zonas máis afastadas dos elementos catalogados e nas zonas con menor ou nula visibilidade dende estes ámbitos.8.1.7.–Condicións estéticas. Tratamento de paramentos exteriores da edificación: Todos os paramentos exteriores vistos terán a consideración e tratamento como fachada. Con carácter xeral todos os paramentos das edificación garantirán cos materiais empregados, cores e solución compositivas, a correcta integración no medio no que se inserta. Prohíbense os materiais reflectantes, tanto nos elementos opacos como nos vidros. En canto ó tratamento dos paramentos exteriores distínguense as seguintes situacións, de acordo coa ordenación: a) Fachadas a viais e espazos libres públicos.–O seu tratamento será acorde coa súa posición e deberán comporse con materiais e formas que respondan á súa condición de fachada principal. b) Fachadas interiores a espazos libres privados.–Son as fachadas da edificación con fronte o límite posterior de parcela. Se ben o seu tratamento non ten porque ser igual á das fachadas principais da edificación, se resolverán con composicións e materiais adecuados, prohibíndose as fachadas revocadas sen pintar, fibrocemento e bloques vistos de formigón. c) Fachada tipo.–A efectos de integración no contorno establécese unha fachada tipo para as naves, a cal estará constituída con materiais de fábrica, que poderán ser de pedra ou de material cerámico ou bloque de formigón revestidos e pintados en cores claras. Tamén se permite o emprego de paneis prefabricados de formigón ou similares como fachadas transventiladas. – Cubertas.–Prohíbense as cubertas tipo “deck”. En cubertas inclinadas prohíbense os panos continuos de máis de 8 m no sentido da pendente. O material de cubrición será de chapa color tella para as naves e de tella cerámica curva para os edificios comerciais e de oficinas. – Peches de parcela.–Permitirase o peche das parcelas mediante as seguintes tipoloxías de peche: – Peche de acceso de parcela.–Reservado para a aliñación norte e suroeste de parcela (aliñación con respecto ó viario VR-2), que se realizará mediante un pano macizo, preferentemente en pedra executado de xeito tradicional ou en fábrica cerámica ou de bloque de formigón revestidas e pintadas en cores acordes co contorno, de altura 1,00 metros e sobre o mesmo, ata unha altura máxima de 2,00 metros con malla metálica en cor verde. Cando os accidentes do terreo acusen unha diferenza superior a 1 metro entre dous puntos extremos, o peche deberá escalonarse nos tramos necesarios para non adiantar ese limite. – Peche tradicional existente.–Este peche abarca o límite norte da parcela industrial e fóra do ámbito o límite leste. Este peche deberá conservarse, tanto dentro do ámbito como fóra do ámbito. – Resto de peches de parcela: o resto dos peches de parcela será vexetal, realizado con especies autóctonas. Este peche poderá reforzarse en determinados tramos con malla metálica que non impida a conectividade ecolóxica do territorio. – Voos.–Autorízanse cornixas, voos, marquesiñas, etc., debendo sempre respectar unha altura libre mínima de 4,5 metros. En corpos voados, o seu desenvolvemento máximo medido en sentido perpendicular á fachada será de 1,20 metros. O voos respectarán a distancia de recuados a todos os lindeiros. – Carga e descarga.–Cando a superficie de produción ou almacenaxe supere os 500 m 2, a instalación disporá dunha zona exclusiva para a carga e descarga dos produtos no interior da parcela, dentro ou fora do edificio, de dimensión suficiente para estacionar un camión cunhas bandas perimetrais de 1 m. Para superficies superiores a 1.000 m 2 deberá de duplicarse dito espazo e engadirse unha unidade máis por cada 1.000 m 2 máis de superficie de produción ou almacenaxe – Urbanización interior de parcela.–Na urbanización interior de parcela primarán, sempre que non sexa inviable por motivos da actividade, os pavimentos drenantes que permitan a escorrentía natural do solo. Procurarase en todo que a superficie pavimentada sexa a mínima necesaria para levar a cabo axeitadamente a actividade. – Na iluminación exterior das instalacións empregaranse mecanismos que limiten a contaminación lumínica.8.1.8. Condicións de seguridade. Garantirase o cumprimento do disposto na lexislación sobre seguridade contra incendios nos establecementos industriais. O abastecemento de auga para hidrantes, en condicións de presión e caudal suficientes, realizarase por medios propios debidamente autorizados (captacións, pozos etc.), non podendo conectarse, para este fin, á rede municipal. Dentro da parcela executarse un depósito con esta finalidade exclusiva, garantíndose con medio mecánicos se fose preciso as condicións de caudal e presión suficientes. A concesión das licencias necesarias condiciónase ó cumprimento deste extremo con carácter previo ó seu outorgamento.8.2. ORDENANZA 2: EQUIPAMENTO (EQL-1). 8.2.1.–Definición. É aquela referida ás zonas previstas no Plan Parcial como de equipamento público (EQL). En todos os casos a parcela clasificada con este uso será de cesión libre e gratuíta ó concello segundo o establecido na LSG, coas características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial.8.2.2.–Tipoloxía. A tipoloxía edificatoria permitida será a de edificación illada, que resulte adecuada ó servizo colectivo ó que se destine.8.2.3.–Ámbito de aplicación. O establecido nos correspondentes planos de clasificación do Plan Parcial. Calquera actuación de nova edificación ou urbanización, ou de modificación das existentes que afecte ás súas condicións de volume, composición ou acabados exteriores, que se sitúen dentro do contorno de protección definido no presente Plan Parcial deberá contar coa autorización previa da consellería competente en materia de patrimonio cultural de acordo co previsto na lexislación vixente.8.2.4.–Condicións de uso.1.–Uso principal.–Admítese o uso de equipamento en cada unha das categorías previstas na presenta normativa.2.–Usos prohibidos.–Todos os demais.8.2.5.–Condicións de posición. Recuados: Establécese a obrigatoriedade de realizar un recuado mínimo de 3 m con respecto a todos os lindes da parcela. De modo xenérico respectaranse as árbores identificadas na cartografía do plan parcial. A tala dalgunha das árbores identificadas realizarase de xeito excepcional e previa xustificación da imposibilidade de levar a cabo a edificación.8.2.6.–Condicións de volume.  Coeficiente de edificabilidade.–O coeficiente de edificabilidade atribuído á parcela é de 1,00 m 2 /m 2.  Cómputo de edificabilidade.–Considéranse computables todas as superficies edificadas sobre rasante. A superficie edificada baixo rasante, considerarase non computable cando se destine a aparcamentos e cuartos de instalacións xerais da edificación.  Coeficiente de ocupación: 60%. Todo elo tanto en soto como en semisoto.  Altura máxima de edificación e número de plantas.–A altura máxima da edificación medida en calquera punto segundo as presentes ordenanzas será de 7,00 metros e dúas plantas. – Altura de coroación.–A altura total da edificación medida segundo as presentes ordenanzas será en todo caso igual ou inferior a 10,00 metros. – Semisoto.–Admítese a construción dun soto ou semisoto con uso de garaxe e locais auxiliares da edificación. – Cubertas.–Serán de aplicación as condicións xerais de cuberta da presente normativa.8.2.7.–Condicións estéticas.  As construcións a realizar terán en conta o entorno no que se atopan, procurando en todo caso un tratamento dos volumes e materiais axeitado, en base a pór en valor o contorno da Igrexa e a casa reitoral.  Peches.–Admítense peches vexetais con especies autóctonas así como peches executados de maneira tradicional. Tamén se admiten peches de fabrica revestida e pintada en cores claras.  Urbanización interior de parcela.–Na urbanización interior de parcela primarán as solucións “verdes”, de plantación de céspede ou outras solucións de xardinería.8.3.–ORDENANZA 3: ZONA DE SERVIZOS URBANÍSTICOS (SRL-1 e SRL-2). 8.3.1.–Definición. É aquela referida á zona prevista no Plan Parcial como de Servizos Urbanísticos (SRL) destinada fundamentalmente á execución de servizos urbanísticos para funcionamento do sector (centro de transformación existente e nova depuradora). En todo caso as parcelas clasificadas con este uso serán de cesión libre e gratuíta ó concello segundo o establecido na LSG, coas características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial e as de orde superior establecidas polo RLSG.8.3.2.–Tipoloxía. A tipoloxía edificatoria permitida será a de edificación illada, que resulte adecuada ó servizo colectivo ó que se destine.8.3.3.–Ámbito de aplicación. O establecido nos correspondentes planos de clasificación do Plan Parcial. Calquera actuación de nova edificación ou urbanización, ou de modificación das existentes que afecte ás súas condicións de volume, composición ou acabados exteriores, que se sitúen dentro do contorno de protección definido no presente Plan Parcial deberá contar coa autorización previa da consellería competente en materia de patrimonio cultural de acordo co previsto na lexislación vixente.8.3.4.–Condicións de uso.1.–Uso principal: O uso será o de infraestruturas de servizos do sector tales como, estacións de tratamento de auga, infraestruturas de abastecemento de auga, instalacións de enerxía eléctrica, de telecomunicacións, e calquera outra infraestrutura de servizos da actuación industrial.2.–Usos prohibidos: todos os demais.8.3.5.–Condicións de posición.  Condicións de parcelación: non se fixa.  Recuados.–Establécese para as construcións a obrigatoriedade de realizar un recuado de 3 m ós lindeiros. As instalacións estarán exentas de cumprir este recuado.  As parcelas destinadas a este uso poderán contar con acceso a través do viario público aínda que este se atope fóra do ámbito  A parcelas está cuberta por unha masa arbórea de carballos de corta idade. Para a implantación da nova EDAR na parcela SRL-2 deberá realizarse un estudo da implantación en referencia ás árbores existentes, analizando as alternativas que permitan a maior conservación da masa arbórea existente.8.3.6.–Condicións de volume.  Coeficiente de Edificabilidade.–O coeficiente de edificabilidade atribuído ás parcela é de 0,50 m 2 /m 2. As instalacións que non leven aparellada edificación non computarán edificabilidade.  Coeficiente de ocupación: 50%.  Altura máxima de edificación e número de plantas: A altura máxima da edificación medida en calquera punto segundo as presentes ordenanzas será de 3,00 metros, e planta baixa. – Altura total de coroación.–A altura total da de coroación medida segundo as presentes ordenanzas será en todo caso igual ou inferior a 4,00 metros, salvo casos debidamente xustificados en base ás necesidades específicas da infraestrutura. – Semisoto.–Admítese a construción dun soto ou semisoto de profundidade dependente das necesidades da infraestrutura. – Cubertas.–Serán de aplicación as condicións xerais de cuberta da presente normativa.8.3.7.–Condicións estéticas.  Peches.–Nos lindeiros laterais e posterior os peches deberán ser vexetais, formados con especies autóctonas. Para a parcela SRL-2 no lindeiro frontal determínase a conservación do peche tradicional existente.  Materiais.–As cores e formas utilizados para a edificación serán aquelas que garantan un menor impacto paisaxístico, e que tendan a mimetizar a edificación co seu entorno.8.4.–ORDENANZA 4: ZONA VERDE (ZVL-1 e ZVL-2). 8.4.1.–Definición. É aquela referida ás zonas previstas no Plan Parcial como de zona verde pública. En todo caso as parcelas clasificadas con este uso serán de cesión libre e gratuíta ó concello segundo o establecido na LSG, coas características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial e as de orde superior establecidas polo RLSG.8.4.2.–Ámbito de aplicación. O establecido nos correspondentes planos de clasificación do Plan Parcial. Calquera actuación de nova edificación ou urbanización, ou de modificación das existentes que afecte ás súas condicións de volume, composición ou acabados exteriores, que se sitúen dentro do contorno de protección definido no presente Plan Parcial deberá contar coa autorización previa da consellería competente en materia de patrimonio cultural de acordo co previsto na lexislación vixente.8.4.3.–Condicións de uso. O uso será aquel que lle é propio. Exclusivamente aqueles que contribúan a un mellor disfrute da zona verde. O proxecto de urbanización garantirá a axeitada accesibilidade a cada un dos ámbitos. Conservaranse as árbores identificadas na cartografía do presente plan parcial, con atención especial ós acivros existentes. Tendo en conta o disposto na lexislación vixente en materia de prevención contra incendios forestais nestas zonas verdes non se poderán plantar ningunha das seguintes especies: 8.4.4.–Condicións de volume. Non se permite a execución de ningunha construción máis alá da colocación de elementos de mobiliario propios da zona verde como elementos de iluminación, bancos, papeleiras, mesas ou elementos de barbacoa ou outros similares. En todo caso o número destes elementos a ubicar será o mínimo para resolver as necesidades que se plantexen. A colocación destes elementos contará con informe do órgano autonómico competente en materia de protección do patrimonio cultural.8.4.5.–Condicións estéticas. Urbanización da zona verde: As zonas verdes e de uso público deberán estar correctamente urbanizados, coas correspondentes sendas peonís, camiños, moblaxe, alumeado público, saneamento e abastecemento de auga, debéndose manter en todo caso as especies arbóreas existentes. Na urbanización interior da zona primarán as solucións de urbanización brandas e de calidade. Prohíbense os pavimentos asfálticos e evitaranse os pavimentos ríxidos. Os sendeiros acompañarán á topografía existente e trazaranse en función dos mínimos movementos de terra a realizar e do respecto ás árbores existentes. Materiais: As cores e formas utilizados serán aquelas que garantan un menor impacto paisaxístico. Na plantación de arboredo empregaranse especies autóctonas.8.5.–ORDENANZA 5: ZONA VERDE PRIVADA (ZLP-1). 8.5.1.–Definición. É aquela referida ás zonas previstas no Plan Parcial como de zona verde privada.8.5.2.–Ámbito de aplicación. O establecido nos correspondentes planos de clasificación do Plan Parcial. Calquera actuación de nova edificación ou urbanización, ou de modificación das existentes que afecte ás súas condicións de volume, composición ou acabados exteriores, que se sitúen dentro do contorno de protección definido no presente Plan Parcial deberá contar coa autorización previa da consellería competente en materia de patrimonio cultural de acordo co previsto na lexislación vixente.8.5.3.–Condicións de uso. O uso deste ámbito destinarase a espazo privado libre de edificación. A tal efecto non se permite nel ningún tipo de edificación e deberá estar acondicionado de xeito similar á zona verde pública. O propietario deberá presentar un proxecto de acondicionamento para esta parcela como espazo libre libre privado. O proxecto de acondicionamento garantirá a axeitada accesibilidade a cada un dos ámbitos. A parcela está cuberta por unha masa forestal de carballos de corta idade. O proxecto de acondicionamento deberá avaliar as árbores a conservar e a talar de maneira que, podendo destinarse ós usos previstos no presente artigo, se manteña a cobertura arbórea do total da parcela. Tendo en conta o disposto na lexislación vixente en materia de prevención contra incendios forestais nestas zonas verdes non se poderán plantar ningunha das seguintes especies: 8.5.4.–Condicións de volume. Non se permite a execución de ningunha construción máis alá da colocación de elementos de mobiliario propios dun espazo libre. En todo caso o número destes elementos a ubicar será o mínimo para resolver as necesidades que se plantexen.8.5.5.–Condicións estéticas. Determínase a conservación do peche tradicional existente polo sur e leste da parcela. Na urbanización interior da zona primarán as solucións de urbanización brandas e de calidade. Prohíbense os pavimentos asfálticos e evitaranse os pavimentos ríxidos. Os sendeiros acompañarán á topografía existente e trazaranse en función dos mínimos movementos de terra a realizar e do respecto ás árbores existentes. Prohíbense os movementos de terra que supoñan a alteración da rasante natural do terreo en máis de 70 cm. A plantación de arborado, de levarse a cabo, realizarse con especies autóctonas. Materiais: As cores e formas utilizados serán aquelas que garantan un menor impacto paisaxístico.8.6. ORDENANZA 6: ZONA DE VIARIO (VR-1 e VR-2). 8.6.1.–Definición. E o establecido nos planos de ordenación do Plan Parcial como tal (VR). As características construtivas e formais do viario rodado serán estudadas polo miúdo polo preceptivo Proxecto de Urbanización que haberá de ter en conta a vixente normativa e regulamentos en materia de accesibilidade e supresión de barreiras arquitectónicas.8.6.2.–Ámbito de aplicación. O establecido nos correspondentes planos de clasificación do Plan Parcial. Calquera actuación de nova edificación ou urbanización, ou de modificación das existentes que afecte ás súas condicións de volume, composición ou acabados exteriores, que se sitúen dentro do contorno de protección definido no presente Plan Parcial deberá contar coa autorización previa da consellería competente en materia de patrimonio cultural de acordo co previsto na lexislación vixente.8.6.3.–Condicións de uso. Uso principal: viario e aparcamento. Usos prohibidos: os demais. En situación soterrada ou mesmo en xustificadamente en superficie, poderanse ubicar os servizos técnicos necesarios para o funcionamento do sector, sen que isto supoña unha merma das condicións de accesibilidade.8.6.4.–Outras condicións. O viario rodado terá o trazado e características previstos nos correspondentes planos de ordenación. As seccións transversais de viario, segundo as que se organizan as bandas de tráfico rodado, aparcamento, alcorques e beirarrúas, as que se reflicten nos correspondentes planos do presente Plan Parcial, serán en todo caso vinculantes á hora de redactar o Proxecto de Urbanización. A zona de senda peonil executarase en formigón desactivado. No VR-1 deberá preverse a plantación de 24 árbores de especies autóctonas. Nos viarios rodados preverase a disposición de 6 prazas de aparcamento.8.7. ORDENANZA 7: ZONA DE APARCAMENTO (AP-1) 8.7.1.–Definición. E o establecido nos planos de ordenación do Plan Parcial como tal (AP). 8.7.2.–Ámbito de aplicación. O establecido nos correspondentes planos de clasificación do Plan Parcial. Calquera actuación de nova edificación ou urbanización, ou de modificación das existentes que afecte ás súas condicións de volume, composición ou acabados exteriores, que se sitúen dentro do contorno de protección definido no presente Plan Parcial deberá contar coa autorización previa da consellería competente en materia de patrimonio cultural de acordo co previsto na lexislación vixente.8.7.3.–Condicións de uso. Uso principal: praia de aparcamento. Usos prohibidos: os demais.8.7.4.–Outras condicións. A praia de aparcamentos será obxecto de estudio pormenorizado no preceptivo proxecto de urbanización que desenvolverá como proxecto construtivo o presente Plan Plan Parcial. En todo caso será vinculante a previsión de prazas de aparcamento previstas no plan parcial así como o número de árbores e a súa posición. As especies arbóreas serán autóctonas. As solucións construtivas utilizadas primarán a permeabilidade dos pavimentos e a aparición de solucións verdes. A tal efecto empregarase como solución de pavimento o formigón desactivado con xuntas abertas de dimensión non inferior a 10 cm. Na praia de aparcamento preverase a disposición mínima de 49 prazas de aparcamento das que dúas terán as dimensións adaptadas a persoas con mobilidade reducida.” Touro, 7 de xuño de 2018. O alcalde Asdo.: Ignacio Codesido Barreiro